ເກົາຫຼີເໜືອ ຂູ່ຈະໃຊ້ ມາດຕະການ ຢ່າງແຂງຂັນ ຕໍ່ ເກົາຫຼີໃຕ້
ເກົາຫລີ​ເໜືອ ​​ຂູ່ທີ່​ຈະ “​​ໃຊ້​ມາດ​ຕະການຮັບ​ມືຢ່າງ​ແຂງ​ຂັນ” ຕໍ່ເກົາຫລີ​​ໃຕ້ ຖ້າ​ຫາກ​ກຸງ​ໂຊ​ລ​ເຂົ້າ​ຮ່ວມ​​ ໃນການປະຕິບັດ ມະຕິລົງໂທດຕົນ ຂອງ ສປຊ.
ເກົາຫລີເໜືອ ໄດ້ຂົ່ມຂູ່ທີ່ຈະ “ໃຊ້ມາດຕະການຮັບມືຢ່າງແຂງ ຂັນ” ຕໍ່ເກົາຫລີໃຕ້ ຖ້າຫາກວ່າກຸງໂຊລເຂົ້າຮ່ວມໂດຍກົງໃນ ມະຕິສະບັບໃໝ່ຂອງສະຫະປະຊາຊາດ ທີ່ເພີ້ມທະວີການລົງ ໂທດຕໍ່ພຽງຢາງ ນັ້ນ ຖະແຫລງສະບັບນຶ່ງທີ່ນຳອອກເຜີຍແຜ່ໃນວັນສຸກມື້ນີ້ ໂດຍຄະນະກໍາມະການທ້ອນໂຮມປິຕຸພູມຢ່າງສັນຕິຂອງເກົາຫຼີເໜືອ ເຕືອນວ່າ ການລົງໂທດເຫຼົ່ານີ້ ແມ່ນໝາຍຄວາມວ່າ ສົງຄາມ ແລະການປະກາດສົງຄາມ ຕໍ່ຕ້ານພຽງຢາງ ນອກນັ້ນຖະແຫລງການຍັງຂົ່ມ ຂູ່ທີ່ຈະຍຸຕິທຸກ ການເຈລະຈາຫາກັບທຸກໆຝ່າຍກ່ຽວກັບການລົ້ມເລີກໂຄງການນິວເຄລຍ ໃນວັນພຸດທີ່ຜ່ານມານີ້ ສະພາຄວາມໝັ້ນຄົງສະຫະປະຊາຊາດມີ ຄວາມ ເຫັນຢ່າງເປັນເອກກະສັນປະນາມການຍິງລູກສອນໄຟຂອງເກົາຫລີເໜືອໃນເດືອນ ທັນວາຜ່ານມານັ້ນວ່າ ເປັນລະເມີດຕໍ່ການລົງໂທດທີ່ມີຢູ່ແລ້ວນັ້ນທີ່ຫ້າມບໍ່ໃຫ້ເກົາຫຼີເໜືອພັດທະນາລູກສອນໄຟ ແລະເທັກໂນໂລຈີນິວເຄລຍ ເກົາຫລີເໜືອ ໄດ້ຕອບໂຕ້ຄືນ ໃນວັນພະຫັດວານນີ້ ໂດຍກ່າວວ່າ ຕົນຈະທຳການທົດລອງ ອາວຸດນິວເຄລຍຄັ້ງທີ່ສາມແລະຈະຍິງລູກສອນໄຟ ຕື່ມອີກ